
ACTA DE LA SESSIÓ DEL PLE DE L’AJUNTAMENT
	

Identificació de la sessió
[bookmark: _GoBack]
Núm.: 1/2017
Caràcter: Extraordinària-Urgent
Dia:   28/04/2017   
Hora: 9:00h. 
Lloc:  Sala de sessions de la casa consistorial.
Convocatòria: Primera

Hi assisteixen:
Mar Amorós Mas, Alcaldessa
Gerard Cabré Vaquè, regidor
Lourdes Aluja Mata, regidora

Excusen la seva Assistència:
Maria Antònia Cabré Barberà, regidora
Francesc Sans Vives, regidor


Elena Gisbert Ejarque, Secretaria-Interventora del SAM de la Diputació de Tarragona al Servei Municipal, en substitució del Secretari interventor del SAM titular, Vicente Vayá Morte

ORDRE DEL DIA:

1- Pronunciament sobre la Urgència de la Sessió.
2.- Aprovació regim de dedicació de càrrecs electes per l’exercici 2017 i sol·licitud de subvenció al Departament de Governació. 

1- PRONUNCIAMENT SOBRE LA URGÈNCIA DE LA SESSIÓ.

Atès el contingut de l'article 98.b) del Decret Legislatiu 2 / 2003, de 28 d'abril, pel qual s'aprova el Text refós de la Llei municipal i de règim local de Catalunya en el qual s'estableix que, "les sessions plenàries s'han de convocar, com a mínim, amb dos dies hàbils d'antelació, llevat de les extraordinàries amb caràcter urgent, la convocatòria de les quals hauran de ser ratificades pel ple ".

Atès que la urgència de la convocatòria ve determinada fonamentalment, perquè el termini per presentar la sol·licitud acaba avui dia 28 d’abril de 2017 i no s’ha pogut celebrar ple abans i la dedicació es determina anualment i no de forma continuada. 

Cal ratificar la urgència de la Convocatòria Extraordinària-Urgent del Ple de l’Ajuntament de Pradell de la Teixeta a 28 d’abril de 2017 pels motius anteriorment exposats i en compliment del que estableix l'article 98.b) ja citat.

Sotmès a votació, el Ple de l’Ajuntament per unanimitat dels tres membres assistents, ratifica la urgència de la Convocatòria.

2.- APROVACIÓ REGIM DE DEDICACIÓ DE CÀRRECS ELECTES PER L’EXERCICI 2017 I SOL·LICITUD DE SUBVENCIÓ AL DEPARTAMENT DE GOVERNACIÓ

La Sra. Alcaldessa, a la vista de l’anterior, presenta al Ple la següent proposta: 

“PROPOSTA D’ACORD DE PLE D’APROVACIÓ DEL RÈGIM DE DEDICACIÓ DE CÀRRECS ELECTES PER L’EXERCICI 2017 I SOL·LICITUD DE LA SUBVENCIÓ 2017 
Donada la recent necessitat d’atribuir una dedicació a temps parcial a la regidora i primera tinenta d’alcaldia de l’ajuntament, Sra. LOURDES ALUJA MATAS, i atès que el Departament de Governació ha publicat la convocatòria per atorgar compensacions econòmiques a favor dels ajuntaments perquè abonin retribucions a determinats càrrecs electes locals per a l’exercici 2017.
Atès que cal modificar el règim de dedicació dels càrrecs electes d’aquest Ajuntament i el seu règim retributiu.
Cal tenir en compte l’article 75 de la Llei 7/1985, de 2 d’abril, reguladora de les bases de règim local, en relació amb l’article 166 del Decret legislatiu 2/2003, de 28 d'abril, pel qual s'aprova el Text refós de la Llei municipal i de règim local de Catalunya, i d’altra normativa concordant, els membres de la corporació tenen dret a percebre retribucions per exercir els seus càrrecs, quan els desenvolupin en règim de dedicació exclusiva o amb dedicació parcial, en les condicions que estableixi el ple de la corporació.
D’acord amb allò que estableix l’article primer de la Llei 27/2013, de 27 de desembre, de racionalització i sostenibilitat de l’Administració Local, que modifica la Llei 7/1985, cal complir la limitació en règim de dedicació exclusiva per part dels membres de municipis amb població inferior a 1.000 habitants, en què cap membre podrà prestar els seus serveis en règim de dedicació exclusiva.

Per tot això, es proposa al ple de l'Ajuntament de Pradell de la Teixeta l’adopció dels següents acords:

Primer.- ESTABLIR que, amb data a efectes d’alta de 1 de maig de 2017, la regidora i primera tinenta d’alcaldia d’aquesta ajuntament, Sra. LOURDES ALUJA MATAS, exercirà el seu càrrec amb una dedicació parcial del 75% de jornada, corresponent a 30 hores setmanals, i percebent l’import de 1.033,23 Euros bruts mensuals. Aquesta retribució es percebrà en vuit pagues, corresponents a les mensualitats de l’any fins a data 31 de desembre de 2017, de finalització de la dedicació.

Segon.- DONAR D’ALTA al règim general de la Seguretat Social, amb data de fi de la dedicació al 31 de desembre de 2017. La retribució per dedicació a temps parcial es percebrà en vuit pagues.

Tercer.- PUBLICAR el present acord al Butlletí Oficial de la Província, de conformitat amb la normativa de la dedicació dels càrrecs electes, article 75.5 de la Llei 7/1985, de 2 d'abril, reguladora de les bases de règim local, en relació amb l'article 166 del Decret Legislatiu 2/2003, de 28 d'abril, pel qual s'aprova el text refós de la Llei municipal i de règim local de Catalunya, i altra normativa concordant.

Quart.-	 ESTABLIR un règim de recursos contra l’aprovació definitiva d’interposició de recurs contenciós-administratiu, en el termini de dos mesos a comptar des de la publicació de l’anunci al BOPT, davant la Sala del Contenciós-Administratiu de Tarragona, de conformitat a les normes reguladores de l'esmentada jurisdicció, d'acord amb el que s'estableix a l'article 171 del dit Reial Decret Legislatiu 2/2004.”

Sotmesa a votació la proposta d’acord, resulta aprovat per UNANIMITAT dels tres membres assistents.

I no havent-hi més assumptes a tractar, la senyora Alcaldessa, aixeca la sessió a les nou hores i tretze minuts, de la qual com a Secretaria,  estenc aquesta acta.


L’Alcaldessa, 					La secretària interventora del SAM, 






Mar Amorós Mas				Elena Gisbert Ejarque

